wickkiey/tamil-wikipedia-markdown huggingface dataset:
# அரவ ஸ்ரீதர்


**அரவ ஸ்ரீதர்** (*Arava Sreedhar*) (பிறப்பு 1997)  

## ஆரம்பகால வாழ்க்கை மற்றும் கல்வி
ஸ்ரீதர் தற்போதைய அன்னமய்யா மாவட்டத்தில் உள்ள கோடூரைச் சேர்ந்தவர். இவரது தந்தை ஆரவ வெங்கடையா ஒரு விவசாயி. இவர் நந்தியாலில் உள்ள ராஜீவ் காந்தி நினைவு பொறியியல் கல்லூரியில் இளநிலை தொழில்நுட்பக் கல்வியினை முடித்தார்.  

## அரசியல் வாழ்க்கை
ஸ்ரீதர் 2024 ஆந்திரப் பிரதேச சட்டமன்றத் தேர்தலில் ஜனசேனா கட்சியின் வேட்பாளராகக் கோடூர் சட்டமன்றத் தொகுதியில் போட்டியிட்டு வெற்றி பெற்றார். இவர் 78,594 வாக்குகளைப் பெற்று, ஒய். எசு. ஆர் காங்கிரசு கட்சியின் மூன்று முறை சட்டமன்ற உறுப்பினராக இருந்த கோரமுட்லா ஸ்ரீனிவாசுலுவை 11,101 வாக்குகள் வித்தியாசத்தில் தோற்கடித்தார். ஏப்ரல் 4, 2024 அன்று கட்சித் தலைவர் பவன் கல்யாண் தனது வேட்புமனுவை அறிவிப்பதற்கு சில நாட்களுக்கு முன்புதான் இவர் ஜன சேனா கட்சியில் சேர்ந்தார். இந்நிலையில் ஸ்ரீதர் தனது தலைவரின் நம்பிக்கையைத் தக்க வைத்துக் கொண்டு இந்த இடத்தில் வென்றார் பின்னர் நவம்பர் 12, 2024 அன்று கொறடாவாக நியமிக்கப்பட்டார்.
# இந்தூரி நாகேசுவர ராவ்



**இந்தூரி நாகேசுவர ராவ்**(*Inturi Nageswara Rao*) ஆந்திரப் பிரதேசத்தைச் சேர்ந்த இந்திய அரசியல்வாதி ஆவார். இவர் ஆந்திரப் பிரதேசத்தில் நெல்லூர் மாவட்டம் வலேட்டிவாரி பாலம் மண்டலத்தில் உள்ள படேவாரிபாலம் கிராமத்தில் 1977இல் பிறந்தார். ராவ் நெல்லூர் மாவட்டத்தில் உள்ள கந்துகூர் சட்டமன்றத் தொகுதியின் சட்டமன்ற உறுப்பினராவார். இவர் தெலுங்கு தேசக் கட்சியைச் சேர்ந்தவர்/ தெலுங்கு தேசக் கட்சி, பாஜக ஜனசக்தி கட்சியுடன் கூட்டணி வைத்திருந்த 2024 ஆந்திரப் பிரதேச சட்டமன்றத் தேர்தலில் இவர் வெற்றி பெற்றார்.  

## ஆரம்பகால வாழ்க்கை மற்றும் கல்வி
ராவ் கந்துகூரைச் சேர்ந்தவர். இவரது தந்தை இந்தூரி சுப்பா ராவ் ஒரு விவசாயி. இவர் தொழிலதிபராகவும் சொந்தமாக நிலம் வைத்து விவசாயம் செய்பவராகவும் உள்ளார். 1991இல் கந்துகூரில் உள்ள ஜில்லா பரிசத் உயர்நிலைப் பள்ளியில் 10ஆம் வகுப்பை முடித்தார்.
# இரெபா ஹோர்


**இரெபா ஹோர்** (*Reba Hore*) ஓர் இந்தியக் கலைஞரும், ஆர்வலரும் ஆவார். நீர்வண்ணங்கள், கலப்பு ஊடகங்கள், எண்ணெய் வண்ணப்பூச்சுகள், பசைகள் முதல் சுடுமண் சிற்பம் வரை பல்வேறு ஊடகங்களில் பணியாற்றியுள்ளார். இவரது கலைப்படைப்புகள் தன்னிச்சையானவை.மேலும் இவரது அன்றாட வாழ்க்கை அனுபவங்களில் வேரூன்றியவை. சிற்பியும் அச்சுத் தயாரிப்பாளருமான சோம்நாத் ஹோர் என்பவரின் மனைவி ஆவார்.  

## வாழ்க்கை
இரெபா பொருளாதாரத்தில் பட்டம் பெற்றவர். 1948 இல் இந்தியப் பொதுவுடைமைக் கட்சி உறுப்பினரானார். பின்னர், கொல்கத்தாவிலுள்ள அரசு கலை மற்றும் கைவினை கல்லூரியில் சேர்ந்தார். பிறகு, 1951 முதல் செயின்ட் ஜான்ஸ் மறைமாவட்டப் பள்ளியில் கலையினைக் கற்பிக்கத் தொடங்கினார். மூன்று ஆண்டுகளுக்குப் பிறகு, இவர் 1954 இல் சோம்நாத் ஹோரை மணந்தார். இவரது கணவர் ஹோர் 2008 இல் இறந்தார்.  

## தொழில் வாழ்க்கை
இரெபா ஹோர் பெரும்பாலும் தனது கணவரின் பின்புலத்திலேயே இருந்தார். இருப்பினும், இவரது சொந்த பாணியில் உருவாக்கப்பட்ட பல கலைப்படைப்புகள் இவரை தனித்து நிற்கச் செய்கின்றன.  

## பாணி மற்றும் தாக்கங்கள்
இரெபா ஹோரின் படைப்புகள் அவரது அன்றாட வாழ்க்கை அனுபவங்களிலிர்நுது வெளிப்பட்டன. தான் காணும் விலங்குகள், மக்களின் அன்றாட வாழ்க்கை மற்றும் வாழ்நாள் முழுவதையும் கழித்த சாந்திநிகேதனின் காட்சிகள் போலவே எளிமையாக இருக்கிறது. சில நேரங்களில் அவரது காலத்தின் 1943 வங்காளப் பஞ்சம் போன்ற முக்கியமான மனிதத் துயரங்களையும் சித்தரித்துள்ளார்.
# வி. கே. ஹைமாவதி


**கலாமண்டலம் ஹைமாவதி** (*Kalamandalam Hymavathy*) என்று பிரபலமாக அழைக்கப்படும் **வி. கே. ஹைமாவதி** இந்தியாவின் கேரளாவைச் சேர்ந்த மோகினியாட்ட நடனக் கலைஞரும் நடன ஆசிரியரும் ஆவார். சங்கீத நாடக அகாதமி விருது, கேரள சங்கீத நாடக அகாதமியின் குருபூஜை விருது மற்றும் கேரள சங்கீத நாடக அகாதமி பரிசு உள்ளிட்ட பல விருதுகளைப் பெற்றுள்ளார்.  

## வாழ்க்கை வரலாறு
திருச்சூர், பெரிங்கோடைச் சேர்ந்த கிருஷ்ண வாரியர் மற்றும் மச்சாடைச் சேர்ந்த பார்வதி ஆகியோருக்கு அக்டோபர் 12,1955 அன்று வி. கே. ஹைமாவதி பிறந்தார். இவரது தந்தை ஒரு மருத்துவர். இவருக்கு ஒரு வயதாக இருந்தபோது இவரது குடும்பம் செருத்துருத்திக்கு குடிபெயர்ந்தது. தனது ஐந்து வயதில், சந்திரிகா என்பவரின் கீழ் நடனத்தையும், சங்கரநாராயணன் ஆசானின் கீழ் கதகளியையும் கற்றுக்கொள்ளத் தொடங்கினார்.  

*மோகனம்* மற்றும் *சோல்கெட்டு* ஆகியவை ஹைமாவதி மற்றும் அவரது நடன வாழ்க்கையைப் பற்றி தயாரிக்கப்பட்ட இரண்டு ஆவணப்படங்கள் ஆகும்.
# மேகா மசூம்தார்


2020 ஆம் ஆண்டில்,மேகா தி வால் ஸ்ட்ரீட் ஜர்னலிடம், "நான் நூலில் கேட்கும் கேள்விகள் இந்தியாவில் மட்டும் இல்லை என்றும்... இங்குள்ள வாசகர்கள் சமகால அமெரிக்காவையும் சிந்திக்க முடியும் என்றும் நம்புகிறேன்". என்று குறிப்பிடுகிறார்.  

அவரது புதினம் வெளியிடப்பட்ட நேரத்தில், மேகா நியூயார்க் நகரில் உள்ள கேடபுல்ட் புக்ஸில் ஆசிரியராக பணியாற்றினார். 2021 ஆம் ஆண்டில், கேடபுல்டின் தலைமை ஆசிரியராகப் பதவி உயர்வு பெற்றார், மேலும் அவருக்குப் பிடித்த எழுத்தாளர்களில் மத்தேயு சாலேசஸ், ரண்டா ஜரார், ரூபி ஹமாத், சிந்தியா பானு மற்றும் யே சுன் ஆகியோர் அடங்குவர். மே 2022 இல், அவர் தனது எழுத்து மற்றும் கற்பித்தலில் கவனம் செலுத்த அந்த பதவியை விட்டு வெளியேறினார்.  

## விருதுகளும், கௌரவங்களும்
புனைகதைக்கான 2021 ஆண்ட்ரூ கார்னகி பதக்கத்திற்கான பட்டியலில் *எ பர்னிங்* இடம்பெற்றது. மேலும் 2021 ஆம் ஆண்டில் சாகித்ய அகாடமி யுவ புரஸ்கார் விருதை வென்றது. ஏப்ரல் 2022 இல் மெகா மசூம்தார் ஒரு வைட்டிங் விருதை வென்றார். புனைகதைக்கான 2020 தேசிய புத்தக விருதுக்கு *எ பர்னிங்* நீண்டநாட்களாக பட்டியலிடப்பட்டது.  

மேகாவின் இரண்டாவது நாவலான ஏ கார்டியன் அண்ட் எ தீஃப், 2025 ஆம் ஆண்டு *புனைகதைக்கான தேசிய புத்தக விருதுக்குத்* தேர்ந்தெடுக்கப்பட்டது.  

## நூலியல்

- எ பர்னிங், நியூயார்க்ஃ ஆல்பிரட் ஏ. நாஃப், 2020. ISBN
- *ஒரு பாதுகாவலனும் ஒரு திருடனும்*, நியூயார்க்ஃ ஆல்பிரட் ஏ. நாஃப், 2025. ISBN <bdi>9780593804872</bdi>&nbsp;
# மல்லிகா சப்பா


**மல்லிகா சப்பா** (**Mallika chabba**) இந்தியாவின் டேராடூனைச் சேர்ந்த ஓர் இந்திய ஓவியரும் கலை இயக்குநரும், கலை வடிவமைப்பாளரும் ஆவார்.  

## ஆரம்பகால வாழ்க்கை மற்றும் தொழில்
வட இந்தியாவில் இமயமலை மலைத்தொடரின் அடிவாரத்தில் உள்ள ஒரு பள்ளத்தாக்கில் அமைந்துள்ள டேராடூன் நகரில் மல்லிகா வளர்ந்தார். அவர் ஒரு திறமையான கலைஞராக வேண்டும் என்ற லட்சியத்துடன் மிகச் சிறிய வயதிலிருந்தே ஓவியம் வரையத் தொடங்கினார். மல்லிகா சண்டிகரில் உள்ள அரசு நுண்கலை கல்லூரியில் பயின்றார், அங்கு அவர் ஒரு சிற்பியாக நிபுணத்துவம் பெற்றார். அவர் கல்லூரியில் நுண்கலை இளங்கலை பட்டம் பெற்றார், அதன் பிறகு அவர் புதுடெல்லிக்கு சென்று கலை மற்றும் கலாச்சார பாரம்பரியத்திற்கான இந்திய தேசிய அறக்கட்டளையில் (INTACH) சேர்ந்தார். மல்லிகா 18 ஆம் நூற்றாண்டைச் சேர்ந்த எண்ணெய் ஓவியங்களில் பணிபுரியும் போது கலை மறுசீரமைப்பைக் கற்றுக்கொண்டார். அவர் தொடர்ந்து ஓவியம் வரைந்தார் மேலும் குழந்தைகள் நலம் மற்றும் நல்வாழ்வு அறக்கட்டளை (சைல்ட் ஹெல்த் அண்ட் வெல்ஃபேர் ஃபவுண்டேஷன்) என்ற தொண்டு நிறுவனத்திற்காக தனது முதல் தனி கண்காட்சியை நடத்தினார்.  

மும்பையின் சுவர்களை வண்ணமயமான கலைப் படைப்புகளாக மாற்றும் "பாலிவுட் கலைத் திட்டத்திl" சப்பா பெரும் பங்களித்தார். பாலிவுட் திரைப்படமான பாக்ராவுக்காக தி டிவைன் கோட் என்ற தலைப்பில் ஒரு பிரத்யேக ஓவியத்தையும் அவர் செய்துள்ளார்.  

## கண்காட்சிகள்
| ஆண்டு | காட்சியரங்குகள் | நகரம் | நாடு. |  |
| --- | --- | --- | --- | --- |
| 2006 | *லலித கலா அகாடமி கலைக் கண்காட்சி* | சண்டிகர் | இந்தியா |  |
| 2009 | *கிளாரிட்ஜஸ் விடுதியில் 'போட்போரி' தனிக் கண்காட்சி* | சூரஜ்குண்ட் | இந்தியா |  |
| 2009 | *<nowiki/>'குழந்தைகள் சுகாதாரம் மற்றும் நலவாழ்வு அறக்கட்டளை' க்கான தொண்டு- குழு கண்காட்சி* | நொய்டா | இந்தியா |  |
| 2010 | *<nowiki/>'எதெரியல்' கலை அருங்காட்சியகத்தில் குழு கண்காட்சி* | சண்டிகர் | இந்தியா |  |
| 2010 | *சிகான் உசைனி கலைக்கூடத்தில் 'கலவைகள்' குழு கண்காட்சி* | சென்னை | இந்தியா |  |
| 2010 | *கலைப் புரட்சிக்கான கலை விழா தி ஆர்ட் லாஃப்ட், பாந்த்ரா வெஸ்ட்* | மும்பை | இந்தியா |  |
| 2011 | *<nowiki/>'டிசார்ட்' குழு கண்காட்சி* | நொய்டா | இந்தியா |  |
| 2011 | *இமாஹோவில் நேரடி ஓவியம். பயணிகள் சந்திப்பு, கஃபே 1947* | பழைய மணாலி | இந்தியா |  |
| 2011 | *சண்டிகர் அருங்காட்சியகம் மற்றும் கலைக்கூடத்தில் குழு கண்காட்சி 'எழுதப்படாத எண்ணங்கள்' சண்டிகர் அருங்காட்சியகம் மற்றும் கலைக்கூடம்* | சண்டிகர் | இந்தியா |  |
| 2013 | *சந்தீப் சிங் ஐஏ & ஏஎஸ் எழுதிய கவிதை புத்தகங்களுக்கான அட்டை மற்றும் விளக்கங்கள்* | டேராடூன் | இந்தியா |  |
| 2016 | *குழு கண்காட்சி ஆரா ஆர்ட் கேலரி * | சண்டிகர் | இந்தியா |  |
| 2017 | *கலை இயக்குனர் மற்றும் ஒரு கலை தயாரிப்பு "பார்ச்லி சதுக்கத்திற்காக" "இயந்திரப் பொறியறையில்" வடிவமைப்பை அமைத்தார்.* | சண்டிகர் | இந்தியா |  |
| 2018 | *<nowiki/>'நிழலில் ஒளி' தனி கண்காட்சி ஜெய்ப்பூர் மேரியட்.* | ஜெய்ப்பூர் | இந்தியா |  |
| 2018 | *தாகூர் தியேட்டரில் "அகேலா" என்ற கலைத் தயாரிப்புக்காக "இயந்திரப் பொறியறையில்" கலை இயக்குனர் மற்றும் அரங்க வடிவமைப்பு.* | சண்டிகர் | இந்தியா | } |
# சௌதன் சட்டமன்றத் தொகுதி



**சௌதன் சட்டமன்றத் தொகுதி** *(Chohtan Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பார்மேர் மாவட்டத்தில் அமைந்துள்ளது. சௌதன், பார்மேர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | அப்துல் ஆதி | இந்திய தேசிய காங்கிரசு</br> |  |
| 1977 | இந்திய தேசிய காங்கிரசு</br> |  |  |
| 1980 | பகவான் தாசு | இந்திய தேசிய காங்கிரசு (இ) |  |
| 1985 | அப்துல் ஆதி | லோக்தளம் |  |
| 1990 | ஜனதா தளம் |  |  |
| 1993 | பகவான் தாசு | சுயேச்சை |  |
| 1998 | அப்துல் ஆதி | இந்திய தேசிய காங்கிரசு</br> |  |
| 2003 | கங்காராம் த்ரி | பாரதிய ஜனதா கட்சி</br> |  |
| 2008 | பத்மாராம் | இந்திய தேசிய காங்கிரசு</br> |  |
| 2013 | தருண் ராய் காகா | பாரதிய ஜனதா கட்சி</br> |  |
| 2018 | பத்மாராம் | இந்திய தேசிய காங்கிரசு</br> |  |
| 2023 | அது ராம் மேக்வால் | பாரதிய ஜனதா கட்சி</br> | } |

## தேர்தல் முடிவுகள்
### 2023
# ராம்சார், ஈரான்


**ராம்சர்** (, )என்பது ஈரானின் மாசாந்தரான் மாகாணத்தில் ராம்சர் கோட்டத்தின் மைய மாவட்டத்திலுள்ள ஒரு நகரம் ஆகும். கோட்டம் மற்றும் மாவட்டம் ஆகிய இரு பிரிவுகளுக்கும் இது தலைநகராக உள்ளது.  

## வரலாறு
1971-இல் பன்னாட்டு முக்கியத்துவம் வாய்ந்த சதுப்பு நிலங்கள் குறித்த ராம்சர் சாசனம் இந்நகரத்தில் வெளியிடப்பட்டது. *சதுப்பு நிலங்கள் குறித்த சாசனம்* என்றும் இது அறியப்படுகிறது. இந்த ஒப்பந்தத்தின் கீழ் அறிவிக்கப்பட்ட சதுப்பு நிலங்களைப் (இந்த ஒப்பந்தத்தின் கீழுள்ள சதுப்பு நிலங்கள் இராம்சார் இடங்கள் என்று அறியப்படுகின்றன) பாதுகாப்பது மற்றும் நீடித்த பயன்பாட்டுக்குப் பயன்படுத்துவது ஆகியவற்றுக்கான இந்த பன்னாட்டு ஒப்பந்தமானது இந்நகரத்தில் கையொப்பமிடப்பட்டது. இந்த ஒப்பந்தத்திற்கு ராம்சர் நகரத்தின் பெயர் கொடுக்கப்பட்டுள்ளது.
# சாஞ்சோர் சட்டமன்றத் தொகுதி



**சாஞ்சோர் சட்டமன்றத் தொகுதி** *(Sanchore Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது ஜலோர் மாவட்டத்தில் அமைந்துள்ளது. இது ஜலோர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | இரகு நாத் | rowspan=2 | இந்திய தேசிய காங்கிரசு</br> |
| 1977 |  |  |  |
| 1980 | கனக் ராஜ் மேத்தா | சுயேச்சை |  |
| 1985 | இரகு நாத் | இந்திய தேசிய காங்கிரசு</br> |  |
| 1990 | இலக்சுமி சந்த் மேத்தா | பாரதிய ஜனதா கட்சி</br> |  |
| 1993 | கீரா லால் விசுணோய் | rowspan=2 | இந்திய தேசிய காங்கிரசு</br> |
| 1998 |  |  |  |
| 2003 | சீவாராம் சௌத்ரி | பாரதிய ஜனதா கட்சி</br> |  |
| 2008 | சுயேச்சை |  |  |
| 2013 | சுக்ராம் விசுனோய் | rowspan=2 | இந்திய தேசிய காங்கிரசு</br> |
| 2018 |  |  |  |
| 2023 | சீவாராம் சௌத்ரி | சுயேச்சை | } |

## தேர்தல் முடிவுகள்
### 2023
# வெண்தலை நாகணவாய்



**வெண்தலை நாகணவாய்** (*White-headed starling-துர்னியா எரித்ரோபைஜியா*) என்பது துர்னிடே குடும்பத்தைச் சேர்ந்த சிற்றினமாகும். இது அந்தமான் மற்றும் நிக்கோபார் தீவுகளின் வன வாழ்விடங்களில் காணப்படுகிறது.  

## வகைப்பாட்டில்
வெண்தலை நாகணவாய் முன்பு *துர்னசு* பேரினத்தில் வைக்கப்பட்டது. 2008ஆம் ஆண்டில் வெளியிடப்பட்ட மூலக்கூறு தொகுதி பிறப்பு ஆய்வில் இந்தப் பேரினம் பலதொகுதிமரபு உயிரினத் தோற்றம் கொண்டது என்று கண்டறியப்பட்டது. ஒரு தொகுதி மரபு தோற்ற பேரினத்தை உருவாக்குவதற்கான மறுசீரமைப்பில், வெண்தலை நாகணவாய் 1837ஆம் ஆண்டில் ரெனே லெசனால் அறிமுகப்படுத்தப்பட்ட உயிர்த்தெழுந்த பேரினமான *துர்னியா*வில் மாற்றப்பட்ட ஐந்து நாகணவாய் சிற்றினங்களில் ஒன்றாகும்.  

மூன்று துணையினங்கள் அடையாளம் காணப்பட்டுள்ளன.  

- *து. இ. ஆண்டமனென்சிசு* (பீவன், 1867-அந்தமான் தீவுகள்)
- *து. இ. எரித்ரோபைஜியா* பிளைத், 1846-வடக்கு நிக்கோபார் தீவுகள்
- *து. இ. கச்சலென்சிசு* இரிச்மண்ட், 1902-மத்திய நிக்கோபார் தீவுகள்
# தானியத்தொட்டி


**தானியத் தொட்டி** (*Grain bin*)என்பது உலர்ந்த கோதுமை, சோயாபீன்ஸ், மக்காச்சோளம், ஓட்ஸ், பார்லி மற்றும் பலவற்றிற்கான மொத்த சேமிப்பு கட்டமைப்பாகும். தானியத் தொட்டிகள் என்பது துவாரங்களைக் கொண்ட கூம்பு வடிவ உலோகக் கூரையுடன் கூடிய நெளி தாள்கள் அல்லது தாள் உலோகத்தால் செய்யப்பட்ட உருளைகள் ஆகும்.தானியக் கொள்கலன்களின் தரைகளில் காற்றோட்ட அமைப்புகள் உள்ளன, அவை சேமிக்கப்பட்ட பொருட்களின் வழியாக நல்ல காற்றோட்டத்தைப் பராமரிக்கவும், கெட்டுப்போவதைத் தடுக்க நல்ல வெப்பநிலை மற்றும் ஈரப்பத நிலையில் வைத்திருக்கவும் உதவுகின்றன.  

சிறிய தானிய அமைப்புகளில், பிரத்யேக தானிய உலர்த்தி இல்லாதபோது, ​​தொட்டிகள் உலர்த்துதல் மற்றும் சேமிப்பு நோக்கங்களுக்காகப் பயன்படுத்தப்படலாம். இந்த உலர்த்தும் தொட்டிகள் பெரும்பாலும் கீழே உள்ள உலர்ந்த தானியங்களை மேலே உள்ள ஈரமான தானியங்களுடன் கலக்க ஒரு கிளறி இயந்திரத்தைப் பயன்படுத்துகின்றன, இது தொட்டி முழுவதும் ஈரப்பத அளவை மேம்படுத்துகிறது. உலர்த்தும் தொட்டிகளில், தானியத்தின் அடிப்பகுதியில் இணைக்கப்பட்ட சூடேற்றும் கருவிகளுடன் கூடிய மின்விசிறிகளைப் பயன்படுத்தி சூடான காற்று தானியத்தின் வழியாகத் தள்ளப்படுகிறது. தானியத் தொட்டி ஒரு வலுவான கான்கிரீட் அடித்தளத்தின் மேல்கட்டமைப்பு அதிக காற்று மற்றும் தானியத்திலிருந்து வரும் எடையைத் தாங்க உதவுகிறது.  

## தானியத் தொட்டிகளுக்கும் குழிகளுக்கும் இடையிலான வேறுபாடு
தானியத் தொட்டிகள் பண்ணை குழிகளிலிருந்து வேறுபடுகின்றன, அவை பொதுவாக கால்நடை தீவனத்திற்காக தீவனமாக சேகரிக்கப்பட்ட பதனப் பசுந்தீவனத்தை சேமித்து வைக்கின்றன, மேலும் அவை கான்கிரீட்டால் ஆனவை.அல்லது கண்ணாடியால் இணைக்கப்பட்ட எஃகு.தானிய உற்பத்தியின் நொதித்தலை ஊக்குவிக்கும் காற்றோட்ட அமைப்பு சிலோக்களில் இல்லை. குழிகள் பொதுவாக கன்வேயர்கள் இல்லாத குவிமாட கூரையைக் கொண்டுள்ளன.  

## தானிய ஈரப்பத அளவுகள்
சோளம் பொதுவாக 15% ஈரப்பத அடிப்படையிலும், சோயாபீன் சுமார் 13% ஈரப்பத அடிப்படையிலும் சேமிக்கப்படுகிறது. குறைந்த ஈரப்பத அளவுகள், வெப்பநிலை மற்றும் பூச்சி பிரச்சினைகள் காரணமாக குளிர்ந்த குளிர்கால மாதங்கள் பயிர்களை சேமிக்க ஏற்றவை. வசந்த காலம் மற்றும் கோடை காலம் வரை ஆறு மாதங்களுக்கும் மேலாக தானியங்களை தொட்டிகளில் சேமித்து வைப்பதால், வெப்பநிலை மற்றும் ஈரப்பதத்தை குறைவாக வைத்திருக்க அவை அதிக காற்றோட்டம் செய்யப்பட வேண்டும்.  
### தானிய உலர்த்திகள்
)]]  
தானியத் தொட்டிகளில் பொதுவாக தானிய உலர்த்திகள் அருகில் இருக்கும், அவை தானியங்களை தொட்டிகளில் சேமிப்பதற்கு முன் ஈரப்பதத்தைக் குறைக்க வெப்பப்படுத்துகின்றன. ஈரப்பதத்தைக் குறைக்க முயற்சிக்கும்போது தானியத்திற்கு அதிக வெப்பத்தைப் பயன்படுத்துவது சுருக்கத்தை ஏற்படுத்தும், இது லாபத்தைக் குறைக்கிறது. சில பண்ணைகள் சிறிய தானிய தொட்டிகளையும், பெரிய உள்ளூர் வணிக தானிய உயர்த்திக்கு விற்கும் முன் ஈரப்பதத்தைக் குறைக்க ஒரு உலர்த்தியையும் கொண்டுள்ளன.  

## தானியத் தொட்டிக்கு எடுத்துச் செல்லுதல் மற்றும் திரும்புதல்

ஒரு பண்ணையில் இருந்து தானியத்தை அறுவடை செய்யும் போது, ​​கூட்டு அறுவடை இயந்திரம் பொதுவாக தானியத்தை ஒரு தானிய வண்டியில் ஏற்றுகிறது, பின்னர் அது ஒரு தானியத் தொட்டி டிரெய்லர், ஈர்ப்பு வேகன் அல்லது டம்ப் டிரக்கில் இறக்கி உள்ளூர் தானியத் தொட்டிக்கு கொண்டு செல்லப்படுகிறது. பின்னர் வணிக தானியத் தொட்டி ஆபரேட்டர் ஒரு சரியான நேரத்தில் பொருளை விற்கிறார், பின்னர் அது ஒரு தானியத் தொட்டி டிரெய்லர் அல்லது டம்ப் டிரக் மூலம் ஒரு தானிய உயர்த்திக்கு கொண்டு செல்லப்படுகிறது, தானியத் தொட்டி ஏற்கனவே தானிய உயர்த்தி தளத்தில் இல்லையென்றால், அது ஒரு படகு அல்லது தானிய ரயிலில் வைக்கப்படும்.
# வே. கிருஷ்ணமூர்த்தி



**வே. கிருஷ்ணமூர்த்தி** (*V. Krishnamoorthy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தர்மபுரி மாவட்டம் கொட்டுகாரம்பட்டி கிராமத்தினைச் சேர்ந்தவர். கிருஷ்ணமூர்த்தி 8ஆம் வகுப்பு வரை பள்ளிக் கல்வியினைப் பயின்றுள்ளார். இந்திய பொதுவுடமைக் கட்சியினைச் சார்ந்த இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் அரூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 2001
# சாம்பவி சௌத்ரி



**சாம்பவி சௌத்ரி** (**Shambhavi Choudhary**, பிறப்பு: ஜூன் 15,1998) பீகாரைச் சேர்ந்த இந்திய அரசியல்வாதி ஆவார். இவர் சமஸ்திபூர் மக்களவைத் தொகுதி நாடாளுமன்ற உறுப்பினராக உள்ளார், இது பட்டியல் சாதி சமூகத்திற்காக ஒதுக்கப்பட்டுள்ளது மேலும் லோக் ஜனசக்தி கட்சியை (ராம் விலாஸ்) பிரதிநிதித்துவப்படுத்தியது. 18வது மக்களவை உறுப்பினராக உள்ள இளைய உறுப்பினர்களில் இவரும் ஒருவர் ஆவார்.  

## ஆரம்பகால வாழ்க்கை மற்றும் கல்வி
சாம்பவி பீகாரின் சமஸ்திபரைச் சேர்ந்தவர். இவர் பீகார் அரசாங்கத்தின் கட்டிட கட்டுமானத் துறையின் அமைச்சராகவும், ஜனதா தளத்தின் தேசிய பொதுச் செயலாளராகவும் இருந்த அசோக் சவுத்ரியின் மகள் ஆவார்.  

சாம்பவி பாட்னாவின் நோட்ரே டேம் அகாதமியில் கல்வி பயின்றார். பின்னர் 2019 ஆம் ஆண்டில் டெல்லி லேடி ஸ்ரீ ராம் மகளிர் கல்லூரியில் சமூகவியலில் இளங்கலை பட்டம் பெற்றார், பின்னர் 2022 ஆம் ஆண்டில் டெல்லி பொருளாதாரப் பள்ளியில் சமூகவியலில் முதுகலைப் பட்டம் பெற்றார்.  

2022 ஆம் ஆண்டில் ஆச்சார்யா கிசோர் குணாலின் மகன் சயன் குணாலை சாம்பவி மணந்தார்.  

## இலக்கியப் படைப்புகள்
அசோக் சௌத்ரியுடன் இணைந்து சாம்பவி எழுதிய *பீகார் கே காந்தி நிதீஷ் குமார்* என்ற புத்தகம் பிரபாத் பிரகாசனால் வெளியிடப்பட்டது, அது சிறந்த விற்பனை நூலாக மாறியது. இந்திய அரசியலமைப்பை மைதிலி மொழியிலும் இவர் மொழிபெயர்த்தார். டெல்லியில் அதன் வெளியீட்டை முன்னிட்டு, அவர் பிரதமர் நரேந்திர மோடியை சந்தித்தார், அங்கு பிரதமர் இவரின் மொழிபெயர்ப்புக்கு வாழ்த்து தெரிவித்ததோடு சாம்பவியின் தொகுதி வளர்ச்சி குறித்து விசாரித்தார்.  

## அரசியல் வாழ்க்கை
2024 ஆம் ஆண்டு பீகாரில் நடந்த இந்திய பொதுத் தேர்தலில் சமஸ்திபூர் மக்களவைத் தொகுதி இருந்து நாடாளுமன்ற உறுப்பினராக சாம்பவி தேர்ந்தெடுக்கப்பட்டார். இது சமஸ்திபூர் மாவட்டத்தில் நான்கு விதனா சபா தொகுதிகளையும், தர்பங்கா மாவட்டத்தில் இரண்டு விதனா சபா தொகுதிகளையும் கொண்டுள்ளது. இவர் 579,786 வாக்குகளைப் பெற்று தனது நெருங்கிய போட்டியாளரான இந்திய தேசிய காங்கிரசின் சன்னி ஹசாரியை 187,251 வாக்குகள் வித்தியாசத்தில் தோற்கடித்தார்.  

பிப்ரவரி 2025 இல், இவர் உள்துறை அமைச்சர் அமித் சாவைச் சந்தித்தார். அப்பொழுது இவரது தொகுதியின் வளர்ச்சி, பிரச்சினைகள் குறித்து விவாதிக்கப்பட்டது.
# கருப்பு (திரைப்படம்)



***கருப்பு*** என்பது வெளிவர இருக்கும் தமிழ்-மொழி அதிரடித் திரைப்படம் ஆகும். படத்தை ஆர். ஜே. பாலாஜி இயக்குகிறார். டிரீம் வாரியர் பிக்சர்ஸ் தயாரிப்பில், சூர்யா, திரிஷா கிருஷ்ணன், இந்திரன்ஸ், நடராஜன் சுப்பிரமணியம், சுவாசிகா, சிவாதா, சுப்ரிதா, யோகி பாபு ஆகியோர் நடிக்கின்றனர்.  

## நடிகர்கள்
# சீவாராம் சௌத்ரி



**சீவாராம்  சௌத்ரி** *(Jivaram Choudhary)* இராசத்தானைச் சேர்ந்த ஒரு இந்திய அரசியல்வாதி ஆவார். சுயேச்சை வேட்பாளரான இவர், 2023 இல் நடைபெற்ற இராசத்தான் சட்டமன்றத் தேர்தலில் சாஞ்சோர் சட்டமன்றத் தொகுதியில் போட்டியிட்டு வென்றார். இத்தொகுதியானது ஜலோர் மாவட்டத்தில் அமைந்துள்ளது.  

2023 இல் நடைபெற்ற இராசத்தான் சட்டமன்றத் தேர்தலில் சாஞ்சோர் சட்டமன்றத் தொகுதியில் சுயேச்சை வேட்பாளராக போட்டியிட்ட சீவா ராம் தனது நெருங்கிய போட்டியாளரான இந்திய தேசிய காங்கிரசு கட்சி வேட்பாளரான சுக்ரம் விசுணோயை விட 4671 வாக்குகள் அதிகம் பெற்று வெற்றிபெற்றார்.  

## தேர்தல் முடிவுகள்
### 2023
# வரைவு:இசுக்கிராப்பி


| Zyte (முன்பு ஸ்கிராப்பிங்குப்) |
| --- |
| <templatestyles src="Module:Infobox/styles.css"></templatestyles> |

ஸ்க்ரேபி (/ ) என்பது பைத்தானில் எழுதப்பட்ட ஒரு இலவச மற்றும் திறந்த மூல வலை-ஊர்வல கட்டமைப்பு ஆகும். முதலில் வலை ஸ்க்ரேப்பிங்கிற்காக வடிவமைக்கப்பட்ட இது, APIகளைப் பயன்படுத்தி தரவைப் பிரித்தெடுக்க அல்லது பொது நோக்கத்திற்கான வலை க்ராலராகவும் பயன்படுத்தப்படலாம். [2] இது தற்போது வலை-ஸ்க்ரேப்பிங் மேம்பாடு மற்றும் சேவை நிறுவனமான Zyte (முன்னர் ஸ்க்ரேப்பிங்ஹப்) ஆல் பராமரிக்கப்படுகிறது.  

ஸ்கிராபி திட்டக் கட்டமைப்பு "சிலந்திகளை" சுற்றி கட்டப்பட்டுள்ளது, அவை சுயமாக உள்ள ஊர்ந்து செல்லும் கருவிகள், அவற்றுக்கு ஒரு தொகுப்பு அறிவுறுத்தல்கள் வழங்கப்படுகின்றன. ஜாங்கோ போன்ற கட்டமைப்புகளை நீங்களே மீண்டும் செய்ய வேண்டாம் என்ற மற்றவர்களின் உணர்வைப் பின்பற்றி, டெவலப்பர்கள் தங்கள் குறியீட்டை மீண்டும் பயன்படுத்த அனுமதிப்பதன் மூலம் பெரிய ஊர்ந்து செல்லும் திட்டங்களை உருவாக்குவதையும் அளவிடுவதையும் இது எளிதாக்குகிறது.  

ஸ்கிராப்பியைப் பயன்படுத்தும் சில நன்கு அறியப்பட்ட நிறுவனங்கள் மற்றும் தயாரிப்புகள்ஃ லிஸ்ட், Parse.ly, சாயோன் டெக்னாலஜிஸ், சயின்சஸ் போ மெடியாலாப், Data.gov.uk இன் உலக அரசாங்க தரவு தளம்.  

## வரலாறு
லண்டனை தளமாகக் கொண்ட வலை-ஒருங்கிணைப்பு மற்றும் மின்-வர்த்தக நிறுவனமான மைடெகோவில் ஸ்கிராப்பி பிறந்தது, அங்கு இது மைடெகோ மற்றும் இன்சோபியா (உருகுவேயின் மான்டெவிடியோவை தளமாகக் கொண்ட ஒரு வலை-ஆலோசனை நிறுவனம்) ஊழியர்களால் உருவாக்கப்பட்டு பராமரிக்கப்பட்டது. முதல் பொது வெளியீடு ஆகஸ்ட் 2008 இல் பி. எஸ். டி உரிமத்தின் கீழ் இருந்தது, ஒரு மைல்கல் 1 வெளியீடு ஜூன் 2015 இல் நடந்தது. 2011 ஆம் ஆண்டில், Zyte (முன்னர் ஸ்கிராப்பிங்குபிய புதிய அதிகாரப்பூர்வ பராமரிப்பாளராக ஆனார்.
# சத் பால் சர்மா



**சத் சர்மா** (**சத் பால் சர்மா**) சம்மு-காசுமீரைச் சேர்ந்த இந்திய அரசியல்வாதி ஆவார். இவர் தற்போது பாரதிய ஜனதா கட்சி உறுப்பினராக சம்மு-காசுமீரை பிரதிநிதித்துவப்படுத்தும் மாநிலங்களவை உறுப்பினராக பணியாற்றி வருகிறார். இவர் தற்போது சம்மு-காசுமீர் பாஜக மாநிலத் தலைவராக உள்ளார். இதற்கு முன்பு 2015 முதல் 2018 மே 12 வரை சம்மு-காசுமீர் மாநிலத் தலைவராக பணியாற்றினார். பாரதிய ஜனதா கட்சி பிரதிநிதித்துவப்படுத்தும் சம்மு-காசுமீர் சட்டமன்ற உறுப்பினராக இருந்தார்.  

## இளமையும் கல்வியும்
சம்முவில் உள்ள டோக்ரா பிராமண குடும்பத்தில் சர்மா பிறந்தார். இவரது தந்தை கியான் சந்த் சர்மா ஆவார். 1981ஆம் ஆண்டில் சம்மு பல்கலைக்கழகத்துடன் இணைந்த ஜி. ஜி. எம். அறிவியல் கல்லூரியில் சர்மா இளநிலை அறிவியல் பட்டம் பெற்றுள்ளார். பட்டய கணக்காளராக இவர் 1986ஆம் ஆண்டில் இந்திய பட்டய கணக்காளர்கள் நிறுவனத்தில் உறுப்பினரானார்.  

## தொழில்
2014 சம்மு காசுமீர் சட்டப்பேரவைத் தேர்தலில் பாஜக வேட்பாளராக சம்மு மேற்கு சட்டமன்றத் தொகுதியில் சர்மா போட்டியிட்டு வெற்றி பெற்றார். இவர் 50 நாட்களுக்கு சம்மு-காசுமீரின் வீட்டுவசதி மற்றும் மேம்பாட்டுக்கான அமைச்சரவை அமைச்சராகவும் பணியாற்றினார். 2025 மாநிலங்களவை தேர்தலில், இவர் சம்மு-காசுமீரில் பாஜக வேட்பாளராக போட்டியிட்டுத் தேர்ந்தெடுக்கப்பட்டார். தேசிய மாநாட்டின் இம்ரான் நபி தாரை 54 வாக்குகளில் 32 வாக்குகளைப் பெற்று தோற்கடித்தார்.  

## தேர்தல் செயல்பாடு
| 2014 | சம்மு மேற்கு | பா.ஜ.க | 70.63% | சுரேந்தர் சிங் சிங்காரி | இதேகா | 19.27% |
| --- | --- | --- | --- | --- | --- | --- |
| 1987 | நவ்சேரா | பா.ஜ.க | 6.62% | பெலி ராம் | இதேகா | 60.51% |
| 1972 | நவ்சேரா | பா.ஜ.ச. | 8.07% | பெலி ராம் | இதேகா | 44.04% |
| 1967 | நவ்சேரா | பா.ஜ.ச. | 9.99% | பெலி ராம் | இதேகா | 38.84% |
# ஆதூராம் மேக்வால்



**ஆதுராம் மேக்வால்** (Aduram Meghwal) (3 திசம்பர் 1966) இராசத்தானைச் சேர்ந்த ஒரு இந்திய அரசியல்வாதி ஆவார். பாரதிய ஜனதா கட்சியின் வேட்பாளரான இவர், 2023 இல் நடைபெற்ற இராசத்தான் சட்டமன்றத் தேர்தலில் சௌதன் சட்டமன்றத் தொகுதியில் போட்டியிட்டு வென்றார். இத்தொகுதியானது பார்மேர் மாவட்டத்தில் அமைந்துள்ளது.  

## தேர்தல் முடிவுகள்
2023 இல் நடைபெற்ற இராசத்தான் சட்டமன்றத் தேர்தலில் சௌதன் சட்டமன்றத் தொகுதியில் பாரதிய ஜனதா கட்சியின் வேட்பாளராக போட்டியிட்ட மேக்வால் தனது நெருங்கிய போட்டியாளரான இந்திய தேசிய காங்கிரசு கட்சியின் வேட்பாளரான பத்ம ராமை விட 1428 வாக்குகள் அதிகம் பெற்று வெற்றிபெற்றார்.
# சங்கு, நேபாளம்



**சங்கு நகரம்** (*Sankhu*), நேபாள நாட்டின் பாக்மதி மாநிலம், காத்மாண்டு சமவெளியில் வடகிழக்கில், காத்மாண்டு மாவட்டத்தில் அமைந்த பண்டைய கிராமம் ஆகும். சங்கு நகரம் காட்மாண்டு நகரத்திலிருந்து 17 கிலோமீட்டர் தொலைவில் உள்ளது. இக்கிராமத்தில் நேவார் மக்கள் அதிகம் வாழ்கின்றனர். சங்குவின் வடக்கில் புனித மணிச்சூட மலையில் வஜ்ரயோனி கோயில் உள்ளது.  

2011ல் 928 குடியிருப்புகள் கொண்ட சங்கு நகரத்தின் மக்கள் தொகை 4333 ஆகும்.  
சங்கு நகரம் 8 நுழைவாயில்கள் கொண்டிருந்தது. அதுவே சங்குவின் எல்லைகளாக இருந்தது. தற்போது அவற்றில் பல நுழைவாயில்கள் நிலநடுக்கத்தால் சிதைந்து போனது போக 5 மட்டும் எஞ்சியுள்ளது.  

1. **பாகு துவாரா** - சங்கு நகரத்தின் முதன்மை நுழைவாயில்  

2. **சங்கல் துவாரா (மகள் நுழைவாயில்)** - இந்நுழைவாயில் வழியாக மணம் முடித்த மகளை வழி அனுப்புவர்.  

3. **தூனிலா துவாரா** - இந்நுழைவாயில் வழியாக வஜ்ரயோனியின் தேர் ஊர்வலம் செல்லும்.  
4. **மகோதயா துவாரா**: இந்நுழைவாயில் வழியாக பிணங்களை சுடுகாட்டிற்குக் கொண்டு செல்வர்.  

5. **நாரி துவாரா** : சாலி நதி பண்டிகையின் போது, பகவான் மாதவ நாராயணனை இந்நுழைவாயில் வழியாக ஊர்வலமாக கொண்டு செல்வர்.  

## கோயில்கள்
சங்குவின் வடக்கில் புனித மணிச்சூட மலை 2403 மீட்டர் உயரத்தில் உள்ளது. இம்மலையில் ஒரு ஏரியும் உள்ளது. மணிச்சூட மலையின் நடுப்பகுதியில் வஜ்ஜிரயோனி கோயில் உள்ளது.சங்குவில் பாயும் சாலி நதிக்கரையில் சுவஸ்தானி கோயில் உள்ளது.  

## 2015 நேபாள நிலநடுக்கம்
2015 நேபாள நிலநடுக்கத்தில் சங்குவில் இருந்த 960 வீடுகளில் 750 வீடுகள் பல சேதமடைந்தது.  

## படக்காட்சிகள்

## இதனையும் காண்க
- நேபாள நகரங்கள்
# புஷ்பகிரி, கிருட்டிணகிரி


**புஷ்பகிரி** *(Pushpagiri)* என்பது இந்தியாவின் தென் மாநிலமான தமிழ்நாட்டின், கிருட்டிணகிரி மாவட்டத்தில் பருகூர் தொகுதியில் உள்ள பெலவர்த்தி கிராம ஊராட்சியின் அதிகாரத்திற்கு உட்பட்ட ஒரு சிறிய கிராமமாகும். இந்த கிராமம் வரதனப்பள்ளியிலிருந்து 6 கி.மீ (3.7 மைல்) தொலைவிலும், மாவட்ட தலைநகரான கிருட்டிணகிரியிலிருந்து 12 கி.மீ (7.5 மைல்) தொலைவிலும் உள்ளது. இக்கிராமத்தில் தூய மலர்மாலை மாதா கோயில் அமைந்துள்ளது.
# இராணிவாரா சட்டமன்றத் தொகுதி



**இராணிவாரா சட்டமன்றத் தொகுதி** *(Raniwara Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது ஜலோர் மாவட்டத்தில் அமைந்துள்ளது. இராணிவாரா, ஜலோர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | பங்க்ராஜ் சௌத்ரி | rowspan=2 | இந்திய தேசிய காங்கிரசு</br> |
| 1977 | இரத்னா ராம் |  |  |
| 1980 | இந்திய தேசிய காங்கிரசு (இ) |  |  |
| 1985 | அர்சுன் சிங் தியோரா | சுயேச்சை |  |
| 1990 | இரத்னா ராம் சௌத்ரி | இந்திய தேசிய காங்கிரசு</br> |  |
| 1993 | அர்சுன் சிங் தியோரா | பாரதிய ஜனதா கட்சி</br> |  |
| 1998 | இரத்னா ராம் சௌத்ரி | இந்திய தேசிய காங்கிரசு</br> |  |
| 2003 | அர்சுன் சிங் தியோரா | பாரதிய ஜனதா கட்சி</br> |  |
| 2008 | இரத்தன் | இந்திய தேசிய காங்கிரசு</br> |  |
| 2013 | நாராயண் சிங் தேவால் | rowspan=2 | பாரதிய ஜனதா கட்சி</br> |
| 2018 |  |  |  |
| 2023 | இரத்தன் தேவாசி | இந்திய தேசிய காங்கிரசு</br> | } |

## தேர்தல் முடிவுகள்
### 2023
# வெண்தோள் நாகணவாய்



**வெண்தோள் நாகணவாய்** (*White-shouldered starling; துர்னியா சைனென்சிசு*-*Sturnia sinensis*) என்பது *துர்னிடே* குடும்பத்தினைச் சேர்ந்த நாகணவாய் சிற்றினம் ஆகும். இது தெற்கு சீனாவிலும் வடக்கு வியட்நாமிலும் இனப்பெருக்கம் செய்கிறது. இது தென்கிழக்காசியாவில் குளிர்காலத்தில் காணப்படும்.  

## வகைப்பாட்டியல்
1788 ஆம் ஆண்டில் செருமன் இயற்கை ஆர்வலர் ஜோகன் பிரெட்ரிக் ஜிமெலின் தனது திருத்தப்பட்ட மற்றும் விரிவாக்கப்பட்ட பதிப்பான கார்ல் லின்னேயஸின் சிசுடமா நேச்சுராவில் வெண்தோள் நாகணவாய் குறித்து முறையாக விவரிக்கப்பட்டது. இவர் இதை *ஓரியோலசு* பேரினத்தில் மாங்குயில்களுடன் வைத்து *ஓரியோலசு சைனென்சிசு* என்ற இருமப் பெயரை உருவாக்கினார். *சைனென்சிசு* என்ற குறிப்பிட்ட பெயர் "சீனா" என்பதற்கான நவீன இலத்தீன் வடிவம் ஆகும். 1775ஆம் ஆண்டில் பிரான்சு பன்முக அறிஞரான காம்டே டி பஃப்பான் தனது *கிசிடோயிர் நேச்சர்லே டெசு ஒய்சியாக்சில்* விவரித்த சீனாவிலிருந்து வந்த "லு கிங்க்" பற்றிய தனது விளக்கத்தை ஜிமெலின் அடிப்படையாகக் கொண்டவர். பஃபோனின் உரையுடன் இணைந்து பிரான்சுவா-நிக்கோலாசு மார்ட்டினெட்டினால் வரையப்பட்ட வண்ணப்படத்துடன் வெளியிடப்பட்டது.  

வெண்தோள் நாகணவாய் முன்பு *துர்னசு* பேரினத்தில் வைக்கப்பட்டது. 2008ஆம் ஆண்டில் வெளியிடப்பட்ட ஒரு மூலக்கூறு தொகுதி வரலாற்று ஆய்வில் இந்த பேரினம் பலதொகுதிமரபு உயிரினத் தோற்றமுடையது என்று கண்டறியப்பட்டது. ஒரே மாதிரியான பேரினத்தை உருவாக்குவதற்கான மறுசீரமைப்பில், வெண்தோள் நாகணவாய் என்பது 1837ஆம் ஆண்டில் ரெனே லெசனால் அறிமுகப்படுத்தப்பட்ட உயிர்த்தெழுந்த பேரினமான *துர்னியா* என மாற்றப்பட்டு உள்ளடக்கப்பட்ட ஐந்து நாகணவாய்களில் ஒன்றாகும். இந்த சிற்றினத்தின் கீழ் எவ்வித துணையினமும் அங்கீகரிக்கப்படவில்லை.  

## விளக்கம்
வெண்தோள் நாகணவாய் நீல நிற கண்கள், சாம்பல் நிற அலகு, தோளில் வெள்ளை திட்டுகளைக் கொண்டுள்ளது. முதிர்ச்சியடைந்த ஆண் பறவை வெளிர் பழுப்பு நிறத் தலை, மார்புடன் காணப்படும். பெண் பறவையானது வெள்ளை வயிற்றுடன் பெண் பின்புறம், வயிறு ஆகிய பகுதிகள் அடர் பழுப்பு நிறத்திலும் காணப்படும். இந்த பறவை பொதுவாக பெரிய மந்தையாகக் காணப்படுகிறது.  

## பரவலும் வாழிடமும்
புரூணை, கம்போடியா, சீனா, இந்தியா, சப்பான், தென் கொரியா, லாவோஸ், மலேசியா, மியான்மர், பிலிப்பீன்சு, சிங்கப்பூர், தைவான், தாய்லாந்து, வியட்நாம் உள்ளிட்ட ஆசிய நாடுகளில் இந்த பறவையைக் காணலாம். வெண்தோள் நாகணவாயின் பொதுவான பெயர்கள் சாம்பல்-முதுகு நாகணவாய், சீனா நாகணவாய், சைனீசு நாகணவாய், மாண்டரின் நாகணவாய் ஆகும்.
# செம்பழுப்புக் கன்ன நாகணவாய்



**செம்பழுப்புக் கன்ன நாகணவாய்** (*chestnut-cheeked starling; அக்ரோப்சார் பிலிப்பென்சிசு*) என்பது *துர்னிடே* குடும்பத்தைச் சேர்ந்த ஒரு நாகணவாய் சிற்றினமாகும். இது சப்பான், உருசிய தீவுகளான சக்கலின், குரிலேசு பகுதிகளில் இனப்பெருக்கம் செய்கிறது. இது குளிர்காலத்தில் தைவான், பிலிப்பீன்சு, வடக்கு போர்னியோ பகுதிகளில் இனப்பெருக்கம் செய்கின்றது.  

உலகளாவிய இதன் எண்ணிக்கை கணக்கிடப்படவில்லை. இருப்பினும் இந்த இனம், பொதுவாக பிலிப்பீன்சில் அசாதாரணமானது. சீன நிலப்பரப்பில் அரிதானது. தைவானில் பொதுவானதாகவும், குரில் தீவுகள், சகலின் ஆகியவற்றில் அரிதாகவே விவரிக்கப்படுகிறது.  

செம்பழுப்புக் கன்ன நாகணவாய் முன்பு *துர்னசு* பேரினத்தில் வைக்கப்பட்டது. 2008ஆம் ஆண்டில் வெளியிடப்பட்ட இரண்டு மூலக்கூறு தொகுதி பிறப்பு வரலாற்று ஆய்வு முடிவுகளின் அடிப்படையில் இது புதிதாகத் தோற்றுவிக்கப்பட்ட *அக்ரோப்சர்* பேரினத்திற்கு மாற்றப்பட்டது.
# தொளரியன் நாகணவாய்



**தொளரியன் நாகணவாய்** (*Daurian Starling*) (*அக்ரோப்சர் துர்னினசு*) அல்லது ஊதா முதுகு நாகணவாய் என்பது கிழக்கு மங்கோலியா, தென்கிழக்கு உருசியா முதல் வட கொரியா, மத்திய சீனா வரை கிழக்கு பாலியர்டிக் பகுதியில் காணப்படும் நாகணவாய் குடும்பத்தைச் சேர்ந்த ஒரு பறவை சிற்றினம் ஆகும்.  

## வகைப்பாட்டியல்
தொளரியன் நாகணவாய் முன்பு *துர்னசு* பேரினத்தில் வைக்கப்பட்டது. 2008ஆம் ஆண்டில் வெளியிடப்பட்ட இரண்டு மூலக்கூறு தொகுதிப்பிறப்பு வரலாற்று ஆய்வுகளின் முடிவுகளின் அடிப்படையில் இது புதிதாகத் தோற்றுவிக்கப்பட்ட *அக்ரோப்சர்* பேரினத்திற்கு மாற்றப்பட்டது.  

## விளக்கம்
தொளரியன் நாகணவாய் இதன் இருண்ட கவசம், தலை உச்சி, இறகுகளில் காணப்படும் குறுகிய கோடுகளால் பிற சிற்றினங்களிலிருந்து வேறுபடுகிறது.  

## பரவல்
தொளரியன் நாகணவாயின் இயற்கையான வாழிடம் ஊசியிலைக் காடுகளும், மித வெப்பமண்டலப் பகுதி காடுகளும் ஆகும்.
# அக்ரோப்சர்



**அக்ரோப்சர்** (*Agropsar*) என்பது துர்னிடே குடும்பத்தைச் சேர்ந்த ஆசியப் பறவைகளின் பேரினம் ஆகும். இது சில நேரங்களில் *துர்னசு* அல்லது *துர்னியா* பேரினங்களுடன் இணைக்கப்படுகிறது.  

இந்த பேரினத்தில் வகைப்படுத்தப்பட்டுள்ள இரண்டு சிற்றினங்களும் முன்பு *துர்னசு* பேரினத்தில் வைக்கப்பட்டன. 2008ஆம் ஆண்டில் வெளியிடப்பட்ட இரண்டு மூலக்கூறு தொகுதி பிறப்பு வரலாற்று ஆய்வுகளின் முடிவுகளின் அடிப்படையில் இவை புதிதாகத் தோற்றுவிக்கப்பட்ட *அக்ரோப்சர்* பேரினத்தித்தின் கீழ் மாற்றப்பட்டன.  

## சிற்றினங்கள்
| *அக்ரோப்சர் துர்னினசு* | தொளரியன் நாகணவாய் | கிழக்கு மங்கோலியா, தென்கிழக்கு உருசியா முதல் வட கொரியா, மத்திய சீனா வரை |  |
| --- | --- | --- | --- |
| *அக்ரோப்சர் பிலிப்பென்சிசு* | செம்பழுப்புக் கன்ன நாகணவாய் | சப்பான், உருசியத் தீவுகளான சகாலின், குரில்சு | } |
# பிந்த்வாரா-ஆபூ சட்டமன்றத் தொகுதி



**பிந்த்வாரா-ஆபூ சட்டமன்றத் தொகுதி** *(Pindwara-Abu Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது சிரோஹி மாவட்டத்தில் அமைந்துள்ளது. பிந்த்வாரா-ஆபூ, ஜலோர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1977 | ஆல்தா ராம் | ஜனதா கட்சி |  |
| 1980 | பூரா ராம் | இந்திய தேசிய காங்கிரசு (இ) |  |
| 1985 | சுர்மா ராம் | இந்திய தேசிய காங்கிரசு</br> |  |
| 1990 | பிரபு ராம் கராசியா | rowspan=2 | பாரதிய ஜனதா கட்சி</br> |
| 1993 |  |  |  |
| 1998 | லாலா ராம் கிராசியா | இந்திய தேசிய காங்கிரசு</br> |  |
| 2003 | சாமா ராம் | பாரதிய ஜனதா கட்சி</br> |  |
| 2008 | கங்கா | இந்திய தேசிய காங்கிரசு</br> |  |
| 2013 | சாமா ராம் கிராசியா | rowspan=3 | பாரதிய ஜனதா கட்சி</br> |
| 2018 |  |  |  |
| 2023 | சாமா ராம் | } |  |

## தேர்தல் முடிவுகள்
### 2023
# தொட்டச்சேரி சின்னம்மு அம்மா


**தொட்டச்சேரி சின்னம்மு அம்மா** (*Thottassery Chinnammu Amma*) இந்தியாவின் கேரளாவைச் சேர்ந்த மோகினியாட்ட நடனக் கலைஞரும் நடன ஆசிரியரும் ஆவார். 20 ஆம் நூற்றாண்டின் தொடக்கத்தில் கிட்டத்தட்ட அழிந்து போகும் விளிம்பில் இருந்த இந்த பாரம்பரிய நடனத்தின் மறுமலர்ச்சியில் இவர் முக்கிய நபர்களில் ஒருவராக இருந்தார். 1972 ஆம் ஆண்டில், மோகினியாட்டத்திற்காக முதல் முறையாக சங்கீத நாடக அகாதமி விருதைப் பெற்றார்.  

## வாழ்க்கை வரலாறு
தொட்டச்சேரி சின்னம்மு அம்மா 1900 ஆம் ஆண்டில் இன்றைய கேரளாவின் திருச்சூர் மாவட்டத்தில் உள்ள பழையன்னூரில் பிறந்தார். சுவாதித் திருநாள் ராம வர்மாவின் அரசவையில் இருந்த பரமேசுவர பாகவதரின் வழிகாட்டுதலின் கீழ், பாலக்காடு பிராந்தியத்தில் உள்ள நாயர் வீடுகளில் மோகினியாட்டம் நடனம் கற்பிக்கப்பட்டு வந்தது. சின்னம்மு அம்மா இந்த நாயர் குடும்பத்தைச் சேர்ந்தவர். திருச்சூர் அருகே உள்ள கொரட்டி என்ற ஊரைச் சேர்ந்த ஏ. கிருஷ்ண பணிக்கர் மற்றும் டி. நாராயணன் நாயர் ஆகியோரின் கீழ் அவர் படித்தார். இவர்மேடையில் நடனமாடும்போது கிருஷ்ண பணிக்கர் இவருக்கு நாட்டுவனராக இருந்தார்.  

## தொழில் வாழ்க்கை
மோகினியாட்டத்தின் மறுமலர்ச்சியில் சின்னம்மு அம்மா முக்கிய நபராக இருந்தார். 20 ஆம் நூற்றாண்டின் முற்பகுதியில், கேரளாவில் ஒரே பெண்கள் பாரம்பரிய நடனமான மோகினியாட்டம் கிட்டத்தட்ட அழிந்து போகும் விளிம்பில் இருந்தது. கவிஞர் வள்ளத்தோள் நாராயண மேனன் கேரளாவின் கலைகளை புதுப்பிக்கவும் பாதுகாக்கவும் கலாமண்டலத்தை நிறுவியபோது, அங்கு மோகினியாட்டத்தை கற்பிக்க யாரையாவது கண்டுபிடிப்பதில் கூட அவருக்கு சிரமம் ஏற்பட்டது. ஆலும் 1932 மற்றும் 1937 ஆம் ஆண்டுகளில் மோகினியாட்டத்தை புதுப்பிக்க அவர் மேற்கொண்ட முயற்சிகள் தோல்வியடைந்தன. இந்த நிகழ்ச்சியைப் பார்த்து, கலாமண்டலத்தில் கற்பிக்குமாறு வள்ளத்தோள் இவரை அழைத்தா. 1950 ஆம் ஆண்டில், சின்னம்மு அம்மா மோகினியாட்டம் ஆசிரியராக அங்கு நுழைந்தார். தனது இளமை பருவத்தில் இந்த நடனத்தில் தேர்ச்சி பெற்ற சின்னம்மு அம்மா, பின்னர் அதைத் தொடரவில்லை. பல தூண்டுதல்களுக்கும் கோரிக்கைகளுக்கும் பிறகு கலாமண்டலத்தில் ஆசிரியர் பதவியை ஏற்றுக்கொண்டார். கலாமண்டலம் சத்தியபாமா, கலாமண்டலம் சந்திரிகா, கலாமண்டலம் ஹேமாவதி உள்ளிட்ட முக்கிய நடனக் கலைஞர்கள் இவரது சீடர்களாக இருந்தனர். சின்னம்மு அம்மா 1963 இல் அங்கிருந்து ஓய்வு பெற்றார்.  

மோகினியாட்டத்தின் சீர்திருத்த செயல்முறைகளின் போது, 1950 களில், சின்னம்மு அம்மாவால் நினைவுகூரப்பட்ட மோகினியாட்டம் நடனத்தின் ஆறு அடிப்படை வடிவங்களின் பாரம்பரிய பயிற்சியில் கலாமண்டலம் கவனம் செலுத்தியது. இவரது பாணி மெதுவான சொற்பொழிவு, மென்மையான உடல் அசைவுகள் மற்றும் பண்பட்ட நடிப்பு ஆகியவற்றால் வகைப்படுத்தப்பட்டது.
# நிக்கல்(II) குரோமேட்டு



**நிக்கல்(II) குரோமேட்டு** (*Nickel(II) chromate*) என்பது NiCrO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அமிலத்தில் கரையக்கூடிய இச்சேர்மம் செம்பழுப்பு நிறத்தில் வெப்பத்தை அதிக அளவு தாங்கும் சகிப்புத்தன்மை கொண்டதாக உள்ளது. நிக்கல்(II) குரோமேட்டும் இதை உருவாக்கும் அயனிகளும் குறிப்பாக வனவிலங்குகளில் கட்டி உருவாக்கத்துடனும் மரபணு மாற்றத்துடனும் இணைக்கப்பட்டுள்ளன.  

## தயாரிப்பு
குரோமியம்(III) ஆக்சைடு மற்றும் நிக்கல் ஆக்சைடு கலவையை 700 °செல்சியசு வெப்பநிலை முதல் 800 °செல்சியசு வரையிலான வெப்பநிலையில் ஆக்சிசனின் கீழ் 1000 வளிமண்டல அழுத்தத்தில் சூடாக்குவதன் மூலம் ஆய்வகத்தில் நிக்கல்(II) குரோமேட்டை தயாரிக்க முடியும். 535 °செல்சியசு வெப்பநிலையில் 7.3 பார் ஆக்சிசன் அழுத்தத்திலும் இதை உற்பத்தி செய்யலாம், ஆனால் இவ்வினை முடிவடைய பல நாட்கள் ஆகும். அழுத்தம் மிகவும் குறைவாகவோ அல்லது வெப்பநிலை மிக அதிகமாகவோ ஆனால் 660 °செல்சியசு வெப்பநிலைக்கு மேல் இருந்தால், இதற்கு பதிலாக நிக்கல் குரோமியம் சிபினல் (NiCr<sub>2</sub>O<sub>4</sub>) உருவாகும்.  

நிக்கல் குரோமேட்டு மஞ்சள் நிறத்தில் இருக்கும் மற்ற குரோமேட்டுகளைப் போலல்லாமல், அடர் நிறத்தில் உள்ளது.  

## வினை
குறைந்த ஆக்சிசன் அழுத்தத்தில் சுமார் 600 °செல்சியசு வெப்பநிலையில் சூடாக்கும் போது, ​​நிக்கல் குரோமேட்டு சிதைவடைந்து நிக்கல் குரோமைட்டு சிபினல், நிக்கல் ஆக்சைடு மற்றும் ஆக்சிசனாக மாற்றம் அடைகிறது.
# குரும்பூண்டி



**குரும்பூண்டி** (*Kurumpoondi*) என்பது இந்தியாவின் தமிழ்நாடு மாநிலத்தைச் சேர்ந்த புதுக்கோட்டை மாவட்டத்திலுள்ள கந்தரவக்கோட்டை வருவாய்த் தொகுதியில் உள்ள ஒரு கிராமமாகும்.  

## மக்கள் தொகையியல்
2001 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி, குரும்பூண்டி கிராமத்தின் மொத்த மக்கள் தொகை 1363 ஆகும். இம்மக்கள் தொகையில் 690 ஆண்களும் 673 பெண்களும் இருந்தனர். மொத்த மக்கள் தொகையில் 817 பேர் கல்வியறிவு பெற்றிருந்தனர்.  

2011 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி இங்கு மொத்தம் 367 குடும்பங்கள் வசித்தன. குரும்பூண்டி கிராமத்தின் மக்கள் தொகை 1574 ஆக இருந்தது. இதில் 798 ஆண்களும் 776 பெண்களும் இருந்தனர்.  

0-6 வயதுடைய குழந்தைகளின் எண்ணிக்கை 173 ஆக இருந்தது. இது கிராமத்தின் மொத்த மக்கள் தொகையில் 10.99% ஆகும். குரும்பூண்டி கிராமத்தின் சராசரி பாலின விகிதம் 972 ஆகும். இது தமிழக மாநில சராசரியான 996 என்பதை விடக்குறைவு. மக்கள் தொகை கணக்கெடுப்பின்படி குழந்தை பாலின விகிதம் 840 ஆக இருந்தது. இது தமிழக சராசரியான 943 என்பதை விடக் குறைவாகும்.  

தமிழ்நாட்டை விட குரும்பூண்டி கிராமம் அதிக எழுத்தறிவு விகிதத்தைக் கொண்டுள்ளது. 2011 ஆம் ஆண்டில், குரும்பூண்டி கிராமத்தின் எழுத்தறிவு விகிதம் 82.66% ஆகவும், தமிழ்நாட்டின் எழுத்தறிவு விகிதம் 80.09% ஆகவும் இருந்தது. இதில் ஆண் எழுத்தறிவு விகிதம் 90.20% ஆகவும், பெண் எழுத்தறிவு விகிதம் 75.04% ஆகவும் இருந்தது.
# இரேவ்தர் சட்டமன்றத் தொகுதி



**இரேவ்தர் சட்டமன்றத் தொகுதி** *(Reodar Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது சிரோஹி மாவட்டத்தில் அமைந்துள்ளது. இரேவ்தர், ஜலோர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியலினத்தை சேர்ந்த வேட்பாளர்களுக்காக ஒதுக்கப்பட்டுள்ளது.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1977 | மாதோ சிங் | இந்திய தேசிய காங்கிரசு</br> |  |
| 1980 | சோகா ராம் பகோலியா | இந்திய தேசிய காங்கிரசு (இ) |  |
| 1985 | சோகா ராம் | இந்திய தேசிய காங்கிரசு</br> |  |
| 1990 | திகம் சந்த் காந்த் | rowspan=2 | பாரதிய ஜனதா கட்சி</br> |
| 1993 | ஜெயந்தி லால் கோலி |  |  |
| 1998 | சோகா ராம் பகோலியா | இந்திய தேசிய காங்கிரசு</br> |  |
| 2003 | ஜகசிராம் கோலி | rowspan=4 | பாரதிய ஜனதா கட்சி</br> |
| 2008 | ஜகசி ராம் |  |  |
| 2013 |  |  |  |
| 2018 |  |  |  |
| 2023 | மோதி ராம் | இந்திய தேசிய காங்கிரசு</br> | } |

## தேர்தல் முடிவுகள்
### 2023
# அரவம்பட்டி



**அரவம்பட்டி** (*Aravampatti*) என்பது இந்தியாவின் தமிழ்நாடு மாநிலத்தைச் சேர்ந்த புதுக்கோட்டை மாவட்டத்திலுள்ள கந்தரவக்கோட்டை வருவாய்த் தொகுதியில் உள்ள ஒரு கிராமமாகும்.  

## மக்கள் தொகையியல்
2001 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி, அரவம்பட்டி கிராமத்தின் மொத்த மக்கள் தொகை 1038 ஆகும். இம்மக்கள் தொகையில் 529 ஆண்களும் 509 பெண்களும் இருந்தனர். மொத்த மக்கள் தொகையில் 545 பேர் கல்வியறிவு பெற்றிருந்தனர்.  

2011 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி இங்கு மொத்தம் 265 குடும்பங்கள் வசித்தன. அரவம்பட்டி கிராமத்தின் மக்கள் தொகை 1092 ஆக இருந்தது. இதில் 557 ஆண்களும் 535 பெண்களும் இருந்தனர்.  

0-6 வயதுடைய குழந்தைகளின் எண்ணிக்கை 134 ஆக இருந்தது. இது கிராமத்தின் மொத்த மக்கள் தொகையில் 12% ஆகும். அரவம்பட்டி கிராமத்தின் சராசரி பாலின விகிதம் 942 ஆகும். இது தமிழக மாநில சராசரியான 996 என்பதை விடக்குறைவு.  

புதுக்கோட்டை மாவட்டத்தை விட அரவம்பட்டி கிராமம் அதிக எழுத்தறிவு விகிதத்தைக் கொண்டுள்ளது. 2011 ஆம் ஆண்டில், அரவம்பட்டி கிராமத்தின் எழுத்தறிவு விகிதம் 73.6% ஆகவும், புதுக்கோட்டையின் எழுத்தறிவு விகிதம் 68.6% ஆகவும் இருந்தது. இதில் ஆண் எழுத்தறிவு விகிதம் 83.2% ஆகவும், பெண் எழுத்தறிவு விகிதம் 63.62% ஆகவும் இருந்தது.
# பைரோமெத்தீன்



**பைரோமெத்தீன்** (*Pyrromethene*) என்பது ஒரு வகையான கரிமச் சாயம் ஆகும். ஓர் ஒளிரும் சேர்மம் ஆகவும் இது கருதப்படுகிறது. திண்ம-நிலை சீரொளி சாயமாகப் பயன்படுத்தப்படுகிறது. கட்டமைப்பு நோக்குருவில் இது இயற்கையாகத் தோன்றும் டெட்ராபைரோல் வகை சேர்மங்களைப் போன்றது. ஒளியியல் மற்றும் உயிரியல் துறைகளில் முக்கிய பங்காற்றுகிறது.
# பெ. ந. பெரியண்ணன்



**பெ. ந. பெரியண்ணன்** (*P. N. Periannan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தருமபுரி மாவட்டம் சாலைகுள்ளச்சத்திரம்பட்டி கிராமத்தினைச் சேர்ந்தவர். பத்தாம் வகுப்பு வரை படித்துள்ள பெரியண்ணன் திராவிட முன்னேற்றக் கழகத்தினைச் சார்ந்த இவர், 2006ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பென்னாகரம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 2006
# சியாங்ஃபெங் வூ

**சியாங்ஃபெங் வூ** (*Xiangfeng wu*) என்பது பண்டைய சீனாவில் காற்றின் திசையைச் சேகரித்து அளவிடப் பயன்படுத்தப்பட்ட காற்று ஆய்வுக் கருவியாகும். காற்றைக் குறிக்கும் பறவை என்பது இதன் பொருளாகும்.  

## வரலாறு
சியாங்ஃபெங் வூ கண்டுபிடிப்பதற்கு முன்பு, பண்டைய சீனர்கள் காற்றின் திசையை அளவிட ஒரு கம்பத்தில் தொங்கவிடப்பட்ட பட்டு அல்லது துணி துண்டுகளைப் பயன்படுத்தினர்.
# பெ. ந. பெ. இன்பசேகரன்



**பெ. ந. பெ. இன்பசேகரன்** (*P. N. P. Inbasekaran*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தருமபுரி மாவட்டம் சாலைகுள்ளச்சத்திரம்பட்டி கிராமத்தினைச் சேர்ந்தவர். இளநிலைத் தொழில்நுட்பம், முதுநிலை வணிக நிர்வாகவியல் பட்டம் பெற்றுள்ள இன்பசேகரன் திராவிட முன்னேற்றக் கழகத்தினைச் சார்ந்த இவர், 2010ஆம் ஆண்டு இவரது தந்தையும் பென்னகரம் சட்டமன்ற உறுப்பினருமான பெ. ந. பெரியண்ணன் மறைவினை தொடர்ந்து நடைபெற்ற தமிழ்நாடு சட்டமன்றத்திற்கு நடைபெற்ற தேர்தலில் பென்னாகரம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். இதனைத் தொடர்ந்து 2016ஆம் ஆண்டு நடைபெற்ற தம்ழிநாடு சட்டமன்றத் தேர்தலில் மீண்டும் போட்டியிட்டு இரண்டாம் முறையாகச் சட்டமன்ற உறுப்பினர் ஆனார்.  

## தேர்தல் செயல்பாடு
### 2010 இடைத்தேர்தல்

### 2016
# மனோஜ் யாதவ் (பீகார்)



**மனோஜ் யாதவ்** (*Manoj Yadav*) என்பவர் இந்திய அரசியல்வாதியும் பீகார் மாநில சட்டமன்ற உறுப்பினரும் ஆவார். இவர் 2020ஆம் ஆண்டில் பெல்ஹர் சட்டமன்றத் தொகுதியிலிருந்து பீகார் சட்டமன்ற உறுப்பினராக ஐக்கிய ஜனதா தளம் வேட்பாளராக தேர்ந்தெடுக்கப்பட்டார். இவர் 2020 தேர்தலில் இராச்டிரிய ஜனதா தளத்தின் சார்பில் மூன்று முறை சட்டமன்ற உறுப்பினராக இருந்த இராம்தியோ யாதவை தோற்கடித்தார்.  

## தேர்தல் செயல்பாடு
### 2000
# ஜனசக்தி ஜனதா தளம்



**ஜனசக்தி ஜனதா தளம்** (*Janshakti Janata Dal*) என்பது லாலு பிரசாத் யாதவின் மகன் தேஜ் பிரதாப் யாதவ் என்பவரால் 26 செப்டெம்பர் 2025 அன்று நிறுவப்பட்ட ஒரு இந்திய அரசியல் கட்சியாகும். யாதவ், 2025 ஆகத்து 18 அன்று, புதிய அரசியல் கட்சியை உருவாக்கினார். இது 2024 இந்திய பொதுத் தேர்தலுக்கு முன்னர் உருவாக்கப்பட்டதிலிருந்து பலேந்திர தாசு தலைவராக இருந்தார். தைனிக் ஜாக்ரண் இக்கட்சி 2020ஆம் ஆண்டு முதலில் பதிவு செய்யப்பட்டுள்ளது என்றார்.  

2025 பீகார் சட்டப்பேரவைத் தேர்தலுக்கான கட்சியின் முதல் வேட்பாளர் பட்டியலில் மொத்தம் 21 வேட்பாளர்கள் இருந்தனர். வைசாலி மாவட்டத்தில் உள்ள மஹுவா சட்டமன்றத் தொகுதியில் போட்டியிடுவதாக யாதவ் அறிவித்தார்.  

## தேர்தல் செயல்பாடு

### பீகார் சட்டப்பேரவைத் தேர்தல்
| 2025 | 17வது சட்டமன்றம் | தேஜ் பிரதாப் யாதவ் | 22 | ஒன்றுமில்லை | } |
| --- | --- | --- | --- | --- | --- |

## 2025 பீகார் சட்டப்பேரவைத் தேர்தல்
| 1 | மேற்கு சம்பாரண் | 03-நார்கட்டியங்கஞ்ச் | தௌரிப் ரஹ்மான் |  |
| --- | --- | --- | --- | --- |
| 2 | கிழக்கு சம்பாரண் | 14-கோவிந்த்கஞ்ச் | அசுதோஷ் |  |
| 3 | மாதேபுரா | 73-மாதேபுரா | சஞ்சய் யாதவ் |  |
| 4 | சீதாமர்ஹி | 74-பெல்சன் | விகாஸ் குமார் |  |
| 5 | தர்பங்கா | 80-பெனிபூர் | அவத் கிஷோர் ஜா |  |
| 6 | கோபால்கஞ்ச் | 100-பரௌலி | தர்மேந்திரா |  |
| 7 | கோபால்கஞ்ச் | 102-குச்சாய்கோட் | பிரஜ் பிஹாரி பட் |  |
| 8 | சரண் | 115-பனியாபூர் | புஷ்ப குமாரி |  |
| 9 | வைஷாலி | 126-மஹுவா | தேஜ் பிரதாப் யாதவ் |  |
| 10 | வைஷாலி | 129-மஹ்னர் | ஜெய் சிங் ரதி |  |
| 11 | சமஸ்திபூர் | 137-மொஹியுதின்னகர் | சுரபி யாதவ் |  |
| 12 | பாட்னா | 180-பக்தியார்பூர் | டாக்டர் குல்ஷன் யாதவ் |  |
| 13 | பாட்னா | 184-பாட்னா சாஹிப் | மீனு குமாரி |  |
| 14 | பாட்னா | 187-மனேர் | சங்கர் யாதவ் |  |
| 15 | பாட்னா | 191-பிக்ரம் | அஜித் குஷ்வாஹா |  |
| 16 | போஜ்பூர் | 197-ஜகதீஷ்பூர் | நீரஜ் ராய் |  |
| 17 | போஜ்பூர் | 198-ஷாபூர் | மதன் யாதவ் |  |
| 18 | பக்சர் | 201-தும்ரான் | தினேஷ் குமார் சூர்யா |  |
| 19 | கயா | 233-அத்ரி | அவினாசு |  |
| 20 | கயா | 234-வஜீர்கஞ்ச் | பிரேம் குமார் |  |
| 21 | நவாடா | 236-ஹிசுவா | ரவி ராஜ் குமார் | } |
# இரத்தினகிரி - 1



**இரத்தினகிரி - 1** *(RTN 1)* எனப்படும் இந்த நெல் வகை, பன்னாட்டு நெல் - 8 மற்றும் **இரத்தினகிரி - 24** ஆகிய நெல் இரகங்களை இணைத்து உருவாக்கப்பட்ட மகாராட்டிர புதிய நெல் இரகமாகும். நீர்ப்பாசன வசதியுள்ள இந்தியாவின் அனைத்து மாநிலங்களிலும் பயிரிடக்கூடிய இந்நெல் வகை, குறைந்த நடுத்தர கால அளவான, 115 நாட்களில் அறுவடைக்கு வரக்கூடியதாக கருதப்படுகிறது. அரைக் குள்ளப் பயிராக வளரியல்புக் (100 - 105 செ.மீ) கொண்ட இதன் தானியங்கள், நீளமாகவும், தடித்தும் காணப்படும். மிதமான குலைநோய் எதிர்ப்பு, மற்றும் பாக்டீரியாவின் இலை கருகல் நோய் பாதிப்பிற்கு ஆளாகக்கூடிய இது, கூல மகசூல் ஒரு எக்டேருக்கு சுமார் 4,700 - 5,000 கிலோ ஆகும். மேலும் இந்த புதிய நெல் இரகத்தை 1990 இல் வெளியிடப்பட்டதாக அறியப்பட்டது. வேறொரு மூலத்தின்படி, மே 15, 1990 இல் அறிவிக்கப்பட்ட திகதியாகவும் கூறப்பட்டுள்ளது.  

## சுருக்கம்
பன்னாட்டு நெல் - 8 மற்றும் இரத்தினகிரி - 24 இனத்தைச் சேர்ந்த சொரசொரப்பான நெல் வகையான இது (RTN 500), 1978 - 1980 களின் சம்பா சாகுபடி பருவத்தில் சிர்கான் எனும் உள்ளூர் சோதனைகளில் சராசரியாக ஒரு எக்டேருக்கு 5,617 கிலோ விளைச்சலை கொடுத்ததாகவும், இது பூர்வீக தைச்சுங் 24.1% விஞ்சியது என்றும், 1981 இல் சம்பா சாகுபடி பருவத்தில் மகாராட்டிர மாநில ஒருங்கிணைந்த சோதனைகளில் இது ஒரு எக்டேருக்கு 5,284 கிலோ மகசூலைக் கொடுத்தது. மேலும் மண்டலம் IV இல் அகில இந்திய ஒருங்கிணைந்த சோதனையில் நேரடி விதைப்பு மற்றும் நடவு செய்த பிறகு உள்ளூர் தரநிலைகளை விட முறையே 60.7 மற்றும் 21.4% அதிகமாகும். நீண்ட மற்றும் தடித்த வெள்ளை தானியங்களைக் கொண்டுள்ள இது, 20 நாள் செயலற்ற காலமும், மேலும் இது உறைவிடமற்ற, உடையாத, கதிரடிக்க மற்றும் சமைக்க எளிதானதாக உள்ளது என கருதப்படும் இதன் அரிசியில் அவல் தயாரிப்பதற்கு ஏற்றது.  

### குறிப்பு
- வெளியிடப்பட்ட ஆண்டு : 1986 (வேறுபட்ட மூலாதாரம்)
- காலம் : (115 - 120 நாட்கள்)
- மகசூல் (குவிண்டால் / எக்டேர்) : 35 - 40 (வேறுபட்ட மூலாதாரம்)
- முக்கிய அம்சங்கள்: நீண்ட தடித்த தானியங்கள், குலைநோய் மற்றும் கழுத்து குலைநோய்க்கு மிதமான எதிர்ப்புத் திறன் கொண்டவை, சர்வதேச அளவில் சாம்பியாவில் பாசன சூழலுக்காக வெளியிடப்படுகின்றன.
- இரத்தினகிரி - 1 நெல் இரகத்தை, ஆந்திர மாநிலத்திலும் பயிரிடப்படுவதாக அறியப்பட்டது.

## இவற்றையும் காண்க
- இரத்தினகிரி, மகாராட்டிர மாநில, ரத்னகிரி மாவட்டத்தில் உள்ள துறைமுக நகர்.
- இரத்தினகிரி பாலமுருகன் கோயில்
# பட்டிபுலம்



**பட்டிபுலம்** (*Pattipulam*) என்ற கிராமம் இந்தியாவின் தென்மாநிலமான தமிழ்நாட்டின் செங்கல்பட்டு மாவட்டத்தில் திருப்போரூர் வட்டத்தில் அமைந்துள்ளது. இந்த கிராம ஊராட்சியானது திருப்போரூர் ஊராட்சி ஒன்றியத்திற்கு உட்பட்டதாகும். பட்டிபுலம் கிராமமானது திருப்போரூர் சட்டமன்றத் தாெகுதிக்கும், காஞ்சிபுரம் மக்களைவத் தொகுதிக்கும் உட்பட்டதாகும்.  

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி பட்டிபுலம் கிராமத்தில் மொத்தம் 591 குடும்பங்கள் வசித்தன. கிராமத்தின் மக்கள் தொகை 2250 ஆக இருந்தது. இதில் 1140 ஆண்களும் 1110 பெண்களும் இருந்தனர்.  

0-6 வயதுடைய குழந்தைகளின் எண்ணிக்கை 264 ஆக இருந்தது. இது கிராமத்தின் மொத்த மக்கள் தொகையில் 11.73% ஆகும். பட்டிபுலம் கிராமத்தின் சராசரி பாலின விகிதம் 974 ஆகும். இது தமிழக மாநில சராசரியான 996 என்பதை விடக்குறைவு.
# திரும்பிறுக்கி


**திரும்பிறுக்கி** (*Turnbuckle*), நீட்சி திருகு அல்லது பாட்டில் திருகு என்பது கயிறுகள், கம்பி வடங்கள், கட்டுக் கம்பிகள் மற்றும் பிற அமைப்புகளின் இழுவிசை அல்லது நீளத்தைச் சரிசெய்யும் ஒரு சாதனமாகும். இது பொதுவாக இரண்டு திரிக்கப்பட்ட அச்சாணிப்பகுதிகளைக் கொண்டுள்ளது, ஒன்று ஒரு சிறிய உலோகச் சட்டத்தின் ஒவ்வொரு முனையிலும் திருகப்படுகிறது, சட்டத்தை சுழற்றுவதன் மூலம் இழுவிசையை சரிசெய்யலாம், இதனால் அச்சாணிப்பகுதிகள் அல்லது இணைக்கப்பட்ட கம்பி வடங்களைத் திருப்பாமல், இரண்டு அச்சாணிப்பகுதிகளும் ஒரே நேரத்தில் உள்ளே அல்லது வெளியே திருகப்படுகின்றன.  

## பயன்கள்
திரும்பிறுக்கிகள் பொதுவாக அதிக அளவு இழுவிசை தேவைப்படும் பயன்பாடுகளில் பயன்படுத்தப்படுகின்றன; தோட்ட வேலியில் பயன்படுத்தப்படும் மெல்லிய கம்பி வடங்களுக்கு சுமார் 10 கிராம் (3⁄8 அவுன்ஸ்) முதல் கட்டிடங்கள் மற்றும் தொங்கு பாலங்களில் உள்ள கட்டமைப்பு கூறுகளுக்கு டன்கள் வரை நிறை இருக்கலாம்.  

### வானூர்தி
விமான கட்டுமானத்தில், குறிப்பாக விமானப் பயணத்தின் ஆரம்ப ஆண்டுகளில் திரும்பிறுக்கிகள் பயன்படுத்தப்பட்டுள்ளன. வரலாற்று ரீதியாக, இருவிமானங்கள் தங்கள் இறக்கைகளை இறுக்கும் கட்டமைப்பு கம்பிகளில் உள்ள இழுவிசையை சரிசெய்ய திரும்பிறுக்கிகளைப் பயன்படுத்தலாம். விமானக் கட்டுப்பாட்டு அமைப்புகளில் நெகிழ்வான கம்பிவடங்களிலும் திரும்பிறுக்கிகள் பரவலாகப் பயன்படுத்தப்படுகின்றன. இரண்டு சந்தர்ப்பங்களிலும் அவை பிரத்யேகமாக வடிவமைக்கப்பட்ட கம்பி கிளிப்புகள் மூலம் பாதுகாக்கப்படுகின்றன, அவை அதிர்வு காரணமாக திரும்புவதையும் இழுவிசையை இழப்பதையும் தடுக்கின்றன.  

### கப்பல் போக்குவரத்து
ஒரு கப்பலின் பாய்மரக் கயிறமைப்பு மற்றும் கயிற்றுக்கட்டுகளில் இழுவிசைப்படுத்த திரும்பிறுக்கிகள் பயன்படுத்தப்படுகின்றன. குப்பி திருகு என்று அழைக்கப்படும் திரும்பிறுக்கிகளின் ஒரு மாறுபாடு ஒரு மூடப்பட்ட குழாய் உடலைக் கொண்டுள்ளது.  

### பொழுதுபோக்குத் துறை
நாடகம், திரைப்படம் மற்றும் நேரடி இசை நிகழ்ச்சிகள் உட்பட பொழுதுபோக்குத் துறையில் நிகழ்த்தப்படும் கிட்டத்தட்ட அனைத்து பாய்மர கயிறமைப்புகளிலும் திரும்பிறுக்கிகள் பயன்படுத்தப்படுகின்றன. பொழுதுபோக்கு பாய்மர கயிறமைப்பில், திரும்பிறுக்கிகள் பொதுவாக வரி நீளங்களில் சிறிய மாற்றங்களைச் செய்யப் பயன்படுத்தப்படுகின்றன. இது பொதுவாக ஒரு பறக்கும் (தூக்கிய) அலகு மேடைக்கு இணையாக உட்கார வைப்பதாகும். ஒரு திரும்பிறுக்கி உதவியாக இருக்கும் மற்றொரு வழி, மிகச் சிறிய உயரம் அல்லது கோண சரிசெய்தல்களைச் செய்வதாகும்.  

### குழாய் அமைப்புகள்
புல முரண்பாடுகளுக்கு சிறிய மாற்றங்களை வழங்குவதற்கான ஒரு வழியாக திரும்பிறுக்கிகள் குழாய் அமைப்புகளில் பயன்படுத்தப்படுகின்றன. இது சுமையை ஆதரவு கூறுகளுக்கு மாற்றும்போது குறைந்தபட்ச அளவு எதிர்ப்பையும் அனுமதிக்கிறது.  

### எலும்பியல்
மேல் மூட்டுக்கு அதன் திரும்பிறுக்கி பொறிமுறையால் சுருக்கப்பட்ட மூட்டு மீது படிப்படியாக நீட்சியை உருவாக்க ஒரு வகை அணைவரிக்கட்டை பயன்படுத்தப்படுகிறது. கடினமான முழங்கை சுருக்கத்திற்கு சிகிச்சையளிக்கப் பயன்படுகிறது.  

## படங்கள்
# ராயமங்கலம், தமிழ்நாடு



**ராயமங்கலம் ** (*Rayamangalam*) என்பது இந்தியாவின் தமிழ்நாடு மாநிலம் செங்கல்பட்டு நகரத்திலிருந்து சுமார் 16.கி.மீ (தோராயமாக ) தொலைவிலும், திருப்போரூரிலிருந்து சுமார் 13 கி்.மீ (தோராயமாக) தொலைவிலும் அமைந்துள்ள ஒரு சிறிய கிராமமாகும். இக்கிராமம் இந்தியாவின் தென் மாநிலமான தமிழ்நாட்டில் செங்கல்பட்டு மாவட்டதில் திருப்போரூர் வட்டத்தில் அமைந்துள்ளது. முள்ளிப்பாக்கம் பஞ்சாயத்தின் கீழ் வருகிறது.  

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின் படி இக் கிராமத்தில் 478 பேர் வசித்தனர். ராயமங்கலம் கிராமத்தில் சுமார் 116 வீடுகள் உள்ளன. கிராமத்தின் மொத்த புவியியல் பரப்பளவு 162.43 எக்டேராகும்.  

## போக்குவரத்து
பின் வரும் பேருந்து சேவைகள் ராயமங்கலம் வழியாக இயக்கப்படுகின்றன.  
- 75: செங்கல்பட்டிலிருந்து மானாம்பதி வரை ( முள்ளிப்பாக்கம், ராயமங்கலம், சென்னேரி வமியாக)

## குறிப்பிடத்தக்க இடங்கள்
- ஊராட்சி உன்றிய நடுநிலைப்பள்ளி, ராயமங்கலம்
- சிறீ முத்து மாரியம்மன் கோயில், ராயமங்கலம்
- விநாயகர் கோயில், ராயமங்கலம்
- அனுமன் கோயில், ராயமங்கலம்
- பரம்பெஞ்சேரி செக் டேம், ராயமங்கலம்